ראשי » בריאות » סימני מתיחה איך מעלימים?
סימני מתיחה איך מעלימים?
ממש כפי שקעקועים ניתן היום להסיר או לפחות לטשטש, כך גם לגבי סימני מתיחה. אז ממה בדיוק נוצרים הסימנים ומהם הטיפולים שבאמצעותם ניתן להעלימם?
העור, עטיפת הגוף הנשארת עימנו מהיום בו אנו נולדים ועד לזקנתנו הוא כמו ספר פתוח המעיד על תהליכים ושינויים שעובר הגוף. תהליכים שונים מותירים בו סימנים שלעיתים אינם נעלמים עם הזמן אלא נותרים חקוקים כמו קעקוע. סימני מתיחה הנוצרים כאשר העור נמתח בקצב מהיר כמו במהלך גיל ההתבגרות, במהלך הריון או במהלך השמנות והרזיות לסירוגין. עם זאת, ממש כפי שקעקועים ניתן היום להסיר או לפחות לטשטש, כך גם לגבי סימני מתיחה. אז ממה בדיוק נוצרים הסימנים ומהם הטיפולים שבאמצעותם ניתן להעלימם?
סימני המתיחה, כאמור, נוצרים כאשר ישנה מתיחה מהירה של העור, מהירה יותר מכפי שהוא מסוגל להתמודד עימה. הסימנים הם למעשה קרעים של תאי הקולגן והאלסטין שבשכבות העור העמוקות (הדרמיס). הקולגן והאלסטין הם חלבונים האחראים על גמישותו וחיוניותו של העור. קרעים ושברים בסיבי האלסטין והקולגן יוצרים מראה של חריץ עמוק או תעלה בעור. כאשר סימן המתיחה נמצא בתחילת דרכו, הוא בעל צבע אדום/ורדרד/חום. צבעים אלה מתקבלים כתוצאה מהשתקפות כלי הדם. ככל שסימן המתיחה “צובר ותק” הוא מקבל את צבעו הטבעי של העור אך עדיין נראה בבירור והוא בעל מראה דומה לצלקת אך בניגוד לצלקת הבולטת מעל פני השטח, סימן המתיחה הוא שקוע. כל סימן מתיחה נוצר באזור בו ישנםקרעים של סיבי קולגן ואלסטין.
את פעולות המניעה שיכולות להפחית במידת מה את הסיכוי להיווצרות הסימנים יכולה המטופלת לבצע בכוחות עצמה.הפעולות הן החזרת הלחות לעור. החזרת הלחות יכולה להתבצע באמצעות קרמים או שמנים המבוססים על חומרים טבעיים וצמחיים כמו שקדים, נבט חיטה, חוחובה, שומשום, מנטה ועוד. אמנם מריחת שמנים וקרמים נעשית בשכבת האפידרמיס, השכבה החיצונית של העור, ולא בשכבת הדרמיס, אך שמירה על לחות העור תפחית את הסיכוי להיווצרות קרעים. ממש כמו כל חומר אחר, גם עורנו נוטה להקרע ככל שהוא יבש יותר ולכן מריחת שמנים וקרמים על בסיס יומיומי במיוחד בתקופות רגישות כמו הריון, דיאטה או גיל ההתבגרות יכולה להביא להיווצרותם של פחות סימנים. בנוסף, הקפדה על שתיית מים חשובה ותורמת לשמירה על עור חלק. גם תזונה הכוללת אומגה 3 וויטמין Eתשמור על חיוניתו. למרות כל אלה, תהליכים המתרחשים בגוף הם בעלי אפקט חזק שאותו לא בהכרח ניתן למנוע. למזלנו, היום ישנן דרכים לטיפול גם לאחר שהתהליך מתרחש והסימנים ניכרים.
במשך שנים התחבטו רופאים וחוקרים העוסקים בתחום בשאלה איך מעלימים סימני מתיחה. בשנים האחרונות נראה כי ישנה פריצת דרך בתחום. שיטה חדשה שפותחה מטשטשת את סימני המתיחה כמעט לחלוטין ויכולה אף להעלימם ללא זכר אם הטיפול נעשה בשלב מוקדם, וניתן כאמור לדעת האם מדובר בסימן צעיר או ותיק על פי צבעו. הטיפול נעשה באמצעות גלי רדיו. אנרגיית גלי הרדיו המועברת באמצעות מכשיר חדשני מכוונת אל שכבות העור העמוקות תוך פגיעה מינימלית בשכבות העור החיצוניות. מטרת הטיפול היא הרס לצורך בניה מחדש: על מנת שיווצרו סיבי קולגן ואלסטין חדשים שאינם קרועים עקב המתיחה, יש להרוס את סיבי הקולגן והאלסטין הקרועים שיוצרים את סימני המתיחה. אנרגיית גלי הרדיו מחממת את סיבי הקולגן והאלסטין וגורמת לפירוקם. הריסתם הסופית גורמת לצמיחתם של תאים חדשים. תהליך זה ממצק את העור, הופך אותו לגמיש ומוחק כמעט לחלוטין את סימני המתיחה. המכשיר הוא נוח וקל לשימוש והטיפול אינו גורם לכאבים או סבל למטופל. לאחר מספר טיפולים הסימנים דמויי הצלקות יעלמו כמעט לחלוטין, במיוחדהצעירים שבהם. הטיפול באמצעות גלי רדיו נחשב לחדשני במיוחד ומבטיח תוצאות משמעותיות אולם ישנן שיטות טיפול נוספות המבוססות אף הן על הרס סיבי הקולגן והאלסטין ובניית סיבים חדשים כמו טיפול באמצעות לייזר. שיטה אחרת היא אוזונותרפיה המבוססת על הזרקת גז אוזון המתפרק למולקולת חמצן 2O ולמולקולת 1O, מולקולה פעילה אשר יוצרת אפקט מתיחה.